CELEX: 32016R0582
Language: da
Date: 2016-04-15 00:00:00
Title: Kommissionens forordning (EU) 2016/582 af 15. april 2016 om ændring af forordning (EF) nr. 333/2007 for så vidt angår analyse af uorganisk arsen, bly og polycykliske aromatiske hydrocarboner og visse ydeevnekriterier for analysemetoder (EØS-relevant tekst)

16.4.2016   
               
               
                  DA
               
               
                  Den Europæiske Unions Tidende
               
               
                  L 101/3
               
            KOMMISSIONENS FORORDNING (EU) 2016/582
      af 15. april 2016
      om ændring af forordning (EF) nr. 333/2007 for så vidt angår analyse af uorganisk arsen, bly og polycykliske aromatiske hydrocarboner og visse ydeevnekriterier for analysemetoder
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (1), særlig artikel 11, stk. 4, og
      ud fra følgende betragtninger:
      
                  (1)
               
               
                  Kommissionens forordning (EF) nr. 333/2007 (2) fastlægger prøveudtagnings- og analysemetoder til offentlig kontrol af indholdet af bestemte forurenende stoffer i fødevarer.
               
            
                  (2)
               
               
                  De maksimale grænseværdier for bestemte forurenende stoffer i fødevarer er fastsat ved Kommissionens forordning (EF) nr. 1881/2006 (3). Ved Kommissionens forordning (EU) 2015/1006 (4) blev forordning (EF) nr. 1881/2006 ændret for at fastsætte grænseværdier for uorganisk arsen, og der bør derfor fastlægges særlige procedurer for analyse af uorganisk arsen.
               
            
                  (3)
               
               
                  Standard EN 13804 vedrørende bestemmelse af stoffer og deres forbindelser er blevet ajourført, og henvisningen til denne standard bør derfor ajourføres i overensstemmelse hermed.
               
            
                  (4)
               
               
                  Grænseværdierne for polycykliske aromatiske hydrocarboner i kakaobønner og heraf afledte produkter skal fastsættes i forhold til fedtmængden. Præstationsprøvninger, der er udført af EU-referencelaboratoriet for polycykliske aromatiske hydrocarboner, viser forskelle i bestemmelsen af fedtindholdet. Metoden til bestemmelse af fedtindholdet bør derfor harmoniseres.
               
            
                  (5)
               
               
                  I overensstemmelse med rådgivningen fra EU-referencelaboratoriet for tungmetaller i foderstoffer og fødevarer bør definitionen af bestemmelsesgrænsen og ydeevnekriterierne for detektionsgrænsen for analysemetoder vedrørende bly, cadmium, kviksølv og uorganisk tin ændres.
               
            
                  (6)
               
               
                  Bestemmelserne om prøveudtagnings- og analysemetoder bør også gælde uden for den offentlige kontrols rammer.
               
            
                  (7)
               
               
                  Forordning (EF) nr. 333/2007 bør derfor ændres.
               
            
                  (8)
               
               
                  Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
               
            VEDTAGET DENNE FORORDNING:
      Artikel 1
      I forordning (EF) nr. 333/2007 foretages følgende ændringer:
      
                  1)
               
               
                  Titlen affattes således:
                  
                     »Kommissionens forordning (EF) nr. 333/2007 af 28. marts 2007 om prøveudtagnings- og analysemetoder til kontrol af indholdet af sporstoffer og procesforureninger i fødevarer«.
                  
               
            
                  2)
               
               
                  Artikel 1, stk. 1, affattes således:
                  »1.   Prøveudtagning og analyser som led i kontrollen af indholdet af bly, cadmium, kviksølv, uorganisk tin, uorganisk arsen, 3-MCPD og polycykliske aromatiske hydrocarboner (»PAH«), jf. del 3, 4 og 6 i bilaget til forordning (EF) nr. 1881/2006, udføres i overensstemmelse med bilaget til nærværende forordning.«
               
            
                  3)
               
               
                  Bilaget ændres som angivet i bilaget til nærværende forordning.
               
            Artikel 2
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 15. april 2016.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 165 af 30.4.2004, s. 1.
      
         (2)  Kommissionens forordning (EF) nr. 333/2007 af 28. marts 2007 om prøveudtagnings- og analysemetoder til offentlig kontrol af indholdet af bly, cadmium, kviksølv, uorganisk tin, 3-MCPD og benzo(a)pyren i fødevarer (EUT L 88 af 29.3.2007, s. 29).
      
         (3)  Kommissionens forordning (EF) nr. 1881/2006 af 19. december 2006 om fastsættelse af grænseværdier for bestemte forurenende stoffer i fødevarer (EUT L 364 af 20.12.2006, s. 5).
      
         (4)  Kommissionens forordning (EU) 2015/1006 af 25. juni 2015 om ændring af forordning (EF) nr. 1881/2006 for så vidt angår grænseværdier for uorganisk arsen i fødevarer (EUT L 161 af 26.6.2015, s. 14).
      
         BILAG
         I bilaget til forordning (EF) nr. 333/2007 foretages følgende ændringer:
         
                     1)
                  
                  
                     Punkt C.2.2.1 affattes således:
                     »C.2.2.1.   Særlige procedurer for bly, cadmium, kviksølv, uorganisk tin og uorganisk arsen
                     
                     Laboranten sikrer, at prøver ikke forurenes under forberedelsen. Apparater og udstyr, der kommer i kontakt med prøven, må så vidt muligt ikke indeholde de metaller, der skal bestemmes, og skal så vidt muligt være fremstillet af et inert materiale, f.eks. plast såsom polypropylen eller polytetrafluorethylen (PTFE). Apparaturet/udstyret bør rengøres med syre for at minimere risikoen for forurening. Rustfrit stål af høj kvalitet kan anvendes til skærende kanter.
                     Der findes mange tilfredsstillende særlige procedurer for prøveforberedelse, som kan anvendes til de pågældende produkter. For de aspekter, der ikke specifikt er omfattet af denne forordning, er CEN-standarden »Fødevarer — Bestemmelse af stoffer og deres forbindelser — Generelle overvejelser og særlige krav« (*) fundet tilfredsstillende, men andre metoder til prøveforberedelse kan have samme gyldighed.
                     For så vidt angår uorganisk tin sikres det omhyggeligt, at alt stof bliver opløst, idet der erfaringsmæssigt let sker tab, især som følge af hydrolyse til uopløselige hydrerede Sn(IV)-oxider.
                     
                        (*)  Standard EN 13804: 2013: »Fødevarer — Bestemmelse af stoffer og deres forbindelser — Generelle overvejelser og særlige krav«, CEN, Rue de Stassart 36, B-1050 Bruxelles.«"
						
                  
               
                     2)
                  
                  
                     I punkt C.2.2.2. Særlige procedurer for polycykliske aromatiske hydrocarboner, tilføjes følgende afsnit:
                     »Til analyse af PAH i kakaobønner og produkter afledt af kakao udføres bestemmelsen af fedtindholdet i overensstemmelse med AOAC-metode nr. 963.15 til bestemmelse af fedtindholdet i kakaobønner og heraf afledte produkter. Tilsvarende metoder til bestemmelse af fedtindhold kan anvendes, hvis det kan dokumenteres, at den anvendte metode giver den samme (tilsvarende) fedtindholdsværdi.«
                  
               
                     3)
                  
                  
                     I punkt C.3.1. Definitioner affattes definitionen af bestemmelsesgrænsen således:
                     
                                 »»LOQ«
                              
                              
                                 =
                              
                              
                                 bestemmelsesgrænse: det laveste indhold af analyt, der kan påvises med rimelig statistisk sikkerhed. Hvis både nøjagtighed og præcision er konstante i et koncentrationsområde omkring detektionsgrænsen, svarer bestemmelsesgrænsen bestemt ved matrix-blindprøver (n ≥ 20) numerisk til ti gange gennemsnitsværdiens standardafvigelse.«
                              
                           
               
                     4)
                  
                  
                     I punkt C.3.3.1. Kriterier for metodeydeevne affattes litra a) således:
                     
                                 »a)
                              
                              
                                 Krav til analysemetoder for bly, cadmium, kviksølv, uorganisk tin og uorganisk arsen:
                                 
                                    Tabel 5
                                 
                                 
                                             Parameter
                                          
                                          
                                             Kriterium
                                          
                                       
                                             Anvendelsesområde
                                          
                                          
                                             Fødevarer, der er omhandlet i forordning (EF) nr. 1881/2006
                                          
                                       
                                             Specificitet
                                          
                                          
                                             Uden matrix eller spektral interferens
                                          
                                       
                                             Repeterbarhed (RSDr)
                                          
                                          
                                             HORRATr under 2
                                          
                                       
                                             Repeterbarhed (RSDR)
                                          
                                          
                                             HORRATR under 2
                                          
                                       
                                             Genfinding
                                          
                                          
                                             Bestemmelserne i punkt D.1.2 finder anvendelse
                                          
                                       
                                             LOD
                                          
                                          
                                             = tre tiendedele af LOQ
                                          
                                       
                                             LOQ
                                          
                                          
                                             Uorganisk tin
                                          
                                          
                                             ≤ 10 mg/kg
                                          
                                       
                                             Bly
                                          
                                          
                                             Grænseværdi er ≤ 0,01 mg/kg
                                          
                                          
                                             0,01 < grænseværdi ≤ 0,02 mg/kg
                                          
                                          
                                             0,02 < grænseværdi < 0,1 mg/kg
                                          
                                          
                                             Grænseværdi er ≥ 0,1 mg/kg
                                          
                                       
                                             ≤ grænseværdi
                                          
                                          
                                             ≤ to tredjedele af grænseværdien
                                          
                                          
                                             ≤ to femtedele af grænseværdien
                                          
                                          
                                             ≤ en femtedel af grænseværdien
                                          
                                       
                                             Cadmium, kviksølv, uorganisk arsen
                                          
                                          
                                             Grænseværdi er < 0,100 mg/kg
                                          
                                          
                                             Grænseværdi er ≥ 0,100 mg/kg
                                          
                                       
                                             ≤ to femtedele af grænseværdien
                                          
                                          
                                             ≤ en femtedel af grænseværdien«
                                          
                                       
                           
               
                     5)
                  
                  
                     Punkt C.3.2 affattes således:
                     »C.3.2.   Generelle krav
                     
                     Analysemetoder, der anvendes til fødevarekontrol, skal opfylde bestemmelserne i bilag III til forordning (EF) nr. 882/2004.
                     Metoderne til analyse for det samlede indhold af tin er egnede til kontrol af indholdet af uorganisk tin.
                     Hvad angår analyse af bly i vin anvendes de metoder og bestemmelser, der er fastsat af OIV (**), jf. artikel 80, stk. 5, i forordning (EU) nr. 1308/2013 (***).
                     Metoderne til analyse for det samlede indhold af arsen er egnede til screening ved kontrol af indholdet af uorganisk tin. Hvis den samlede arsenkoncentration er under grænseværdien for uorganisk arsen, kræves der ikke supplerende test, og prøven anses for at være i overensstemmelse med grænseværdien for uorganisk arsen. Hvis den samlede arsenkoncentration ligger på eller over grænseværdien for uorganisk arsen, der skal foretages opfølgende test for at fastslå, om koncentrationen af uorganisk arsen ligger over grænseværdien for uorganisk arsen.
                     
                        (**)  Den Internationale Vinorganisation."
						
                     
                        (***)  Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).«"